Document ID: 32002R0257

Κανονισμός (ΕΚ) αριθ. 257/2002 της Επιτροπής
της 12ης Φεβρουαρίου 2002
για την τροποποίηση του κανονισμού (ΕΚ) αριθ. 194/97 για τον καθορισμό μέγιστων τιμών ανοχής για ορισμένες προσμείξεις στα τρόφιμα και του κανονισμού (ΕΚ) αριθ. 466/2001 για τον καθορισμό μέγιστων τιμών ανοχής για ορισμένες προσμείξεις στα τρόφιμα
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων(1), και κυρίως το άρθρο 2,
Εκτιμώντας τα ακόλουθα:
(1) Ο κανονισμός (EΚ) αριθ. 194/97 της Επιτροπής, της 31ης Ιανουαρίου 1997 για τον καθορισμό μέγιστων τιμών ανοχής για ορισμένες προσμείξεις στα τρόφιμα(2) όπως τροποποιήθηκε τελευταία από τον κανονισμό (EΚ) αριθ. 1566/1999(3), καθορίζει μέγιστες τιμές για την αφλατοξίνη Β1 και την ολική αφλατοξίνη σε ορισμένα τρόφιμα. Ο κανονισμός (ΕΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα(4), όπως τροποποιήθηκε από τον κανονισμό (EΚ) αριθ. 2375/2001, του Συμβουλίου(5), καταργεί και αντικαθιστά τον κανονισμό (ΕΚ) αριθ. 194/97, με ισχύ από τις 5 Απριλίου 2002.
(2) Ο κανονισμός (ΕΚ) αριθ. 194/97 ορίζει ότι οι μέγιστες τιμές για τους καρπούς με κέλυφος και τους ξηρούς καρπούς που θα υποστούν επεξεργασίας διαλογής ή άλλη φυσική επεξεργασία πριν από την κατανάλωσή της από τον άνθρωπο ή τη χρησιμοποίησή τους ως συστατικών τροφίμων επανεξετάζεται πριν από την 1η Ιουλίου 2001 σύμφωνα με την πρόοδο των επιστημονικών και τεχνολογικών γνώσεων, κυρίως όσον αφορά την αποτελεσματικότητα της επεξεργασίας διαλογής ή των άλλων επεξεργασιών για τον περιορισμό της περιεκτικότητας σε αφλατοξίνες.
(3) Στη συνάρτηση αυτή, υποβάλλονταν στοιχεία μόνον όσον αφορά τα αμύγδαλα. Από τα στοιχεία προέκυψε ότι μέσω των διαφόρων επεξεργασιών διαλογής και των φυσικών επεξεργασιών, η περιεκτικότητα σε αφλατοξίνες των μη επεξεργασμένων αμυγδάλων περιοριζόταν σημαντικά στο τελικό προϊόν προς κατανάλωση. Ωστόσο, δεδομένης της μεταβλητικότητας των στοιχείων, είναι δύσκολο να αξιολογηθεί ο βαθμός της μείωσης. Συνεπώς είναι σκόπιμο να διατηρηθούν οι ισχύουσες μέγιστες τιμές, με την προϋπόθεση ότι προβλέπεται να επανεξεταστούν.
(4) Όσον αφορά τα σιτηρά που υφίστανται επεξεργασία διαλογής ή άλλη φυσική επεξεργασία πριν από την κατανάλωσή τους από τον άνθρωπο ή τη χρησιμοποίησή τους ως συστατικών τροφίμων, ο κανονισμός (ΕΚ) αριθ. 194/97 ορίζει ότι εάν δεν καθοριστεί ειδική τιμή πριν από την 1η Ιουλίου 2001, ισχύουν στο εξής οι τιμές που καθορίζονται για τα σιτηρά που προορίζονται για άμεση κατανάλωση. Αυτό οφείλεται στο γεγονός ότι, στην περίπτωση των σιτηρών, δεν μπορεί να αποκλεισθεί ότι οι μέθοδοι διαλογής ή οι άλλες φυσικές επεξεργασίες μπορούν να μειώσουν το επίπεδο των προσμείξεων των αφλατοξίνων, αλλά πρέπει να αποδειχθεί η πραγματική αποτελεσματικότητα των μεθόδων αυτών. Επιπλέον, προβλέπεται ότι απουσία στοιχείων που να δικαιολογούν τον καθορισμό ειδικής μέγιστης τιμής για τα ακατέργαστα σιτηρά ισχύουν οι τιμές των 2 μg/kg για την αφλατοξίνη B1 και 4 μg/kg για την ολική αφλατοξίνη.
(5) Στη συνάρτηση αυτή, υποβλήθηκαν στοιχεία μόνον όσον αφορά τον αραβόσιτο. Μολονότι εκτελείται συνεχής παρακολούθηση για διάστημα μεγαλύτερο των δύο ετών, βρέθηκε μόνον περιορισμένος αριθμός παρτίδων με προσμείξεις. Συνεπώς, η δυνατότητα απόδειξης της αποτελεσματικότητας της επεξεργασίας διαλογής, καθαρισμού και άλλων φυσικών επεξεργασιών ήταν περιορισμένη. Με βάση τα περιορισμένα αυτά στοιχεία είναι προφανές ότι μέσω των διαφόρων επεξεργασιών διαλογής και άλλων φυσικών επεξεργασιών, η περιεκτικότητα του μη επεξεργασμένου αραβόσιτου σε αφλατοξίνες μπορεί να μειωθεί σημαντικά ύστερα από τον καθαρισμό του τελικού προς κατανάλωση προϊόντος (νιφάδες χονδραλεσμένου αραβόσιτου, άλλα είδη χοντραλεσμένου καρπού). Οι προσμείξεις από αφλατοξίνες συγκεντρώνονταν κυρίως στα κατάλοιπα κοσκινίσματος (απόβλητα) και σε μικρότερο βαθμό στις φύτρες αραβοσίτου, στο πίτουρο και στο θραυσμένο αραβόσιτο (προϊόντα για ζωοτροφές). Εφόσον τα στοιχεία είναι περιορισμένα και ποικιλόμορφα, δεν είναι δυνατό να αξιολογηθεί από ποσοτική άποψη και με ακρίβεια ο βαθμός της μείωσης που μπορεί να επιτευχθεί. Καθώς χρειάζονται περισσότερα στοιχεία πριν να εξαχθούν τελικά συμπεράσματα, είναι σκόπιμο να επεκταθεί και μάλιστα για τελευταία φορά για τον αραβόσιτο η χρονική περίοδος για την οποία δεν ορίζεται συγκεκριμένη τιμή.
(6) Όσον αφορά τα άλλα ακατέργαστα σιτηρά εκτός από τον αραβόσιτο δεν υποβλήθηκαν στοιχεία και συνεπώς οι μέγιστες τιμές που καθορίζονται για τα σιτηρά που προορίζονται για άμεση κατανάλωση από τον άνθρωπο εφαρμόζονται, από την 1η Ιουλίου 2001, και στα σιτηρά που υφίστανται επεξεργασία διαλογής ή άλλη φυσική επεξεργασία πριν από την κατανάλωσή τους από τον άνθρωπο ή τη χρησιμοποίησή τους ως συστατικών τροφίμων.
(7) Είναι σημαντικό αυτές οι μέγιστες τιμές να τεθούν σε ισχύ το συντομότερο δυνατό και να εξακολουθήσουν να ισχύουν και μετά από την αντικατάσταση του κανονισμού (ΕΚ) αριθ. 194/97 από τον κανονισμό (ΕΚ) αριθ. 466/2001. Συνεπώς, αμφότεροι αυτοί οι κανονισμοί πρέπει να τροποποιηθούν αντίστοιχα.
(8) Tα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής τροφίμων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο 2.1 Aφλατοξίνες του τίτλου Ι του παραρτήματος του κανονισμού (EΚ) αριθ. 194/97 τροποποιείται ως εξής:
1. Tα σημεία 2.1.1 και 2.1.2 αντικαθίστανται από το ακόλουθο κείμενο: ΘΕΣΗ ΠΙΝΑΚΑ "
2. Η υποσημείωση 5 διαγράφεται.
3. Η υποσημείωση 6 διαγράφεται.
Άρθρο 2
Το σημείο 2.1 Αφλατοξίνες στο τμήμα 2 του παραρτήματος Ι του κανονισμού (ΕΚ) αριθ. 466/2001 τροποποιείται ως εξής:
1. Τα σημεία 2.1.1 και 2.1.2 αντικαθίστανται από το ακόλουθο κείμενο: ΘΕΣΗ ΠΙΝΑΚΑ "
2. Η υποσημείωση 8 διαγράφεται.
3. Η υποσημείωση 9 αντικαθίσταται από το ακόλουθο κείμενο: "(9) Εάν δεν έχουν ορισθεί ειδικές τιμές πριν από την 1η Ιουλίου 2003, οι προβλεπόμενες στο σημείο 2.1.2.1 τιμές του πίνακα ισχύουν στο εξής για τον αραβόσιτο που αναφέρεται στο εν λόγω σημείο."
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Τα άρθρα 1 και 3 αρχίζουν να ισχύουν την επομένη της δημοσίευσης αυτής ημέρα. Τα άρθρο 2 αρχίζει να ισχύει από τις 5 Απριλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 2002.

Labels: 0
3
20